2019 ш лаҵарамза 3-4 рзы Ҭырқәтәыла имҩаҧысит Аҧсны Аҳәынҭқарра Амилаҭтә банк агәаларшәагатә монетақәеи абанкнотақәеи рцәыргақәҵа. Стамбул аҧсуа культуратә центри Адаҧазар Сақари ауниверситет Акультуреи аконгресси рцентри рыҟны ицәыргақәҵан 2008 шықәсазы Аҧсны Абанк иҭнажьыз амонетақәа зегьы реизга, иара убас раҧхьатәи аҧсуа банкнота.
Есымза иҭыҵуа напынҵалатәи аҧаратә еикәшара иазку аинформациатә биуллетень «Адунеи атәылақәа рбанкнотақәа: Аҧаратә еикәшара. Аекспертиза. Афальсификациақәа» (№1/2019) аҟны икьыҧхьуп Аҧсны Аҳәынҭқарра раҧхьатәи агәалашәаратә банкнота «Владислав Арӡынба» иазку астатиа. Астатиаҟны иарбоуп абанкнота ҷыдалатәи аҟазшьарбагақәа, иара убас ахҳәа рыҭаны иаагоуп ахьчагатә ҷыдарақәа.
Агәаларшәагатә монета «Нестор Лакоба» ахархәарахь аҭыжьра инамаданы Аҧсны Аҳәынҭқарра Амилаҭтә банк аӡбамҭа аднакылеит амонета аекземплиар Аҳәынҭқарратә усбарҭа «Н.А. Лакоба ихьӡ зху Аҭоурых-мемориалтә музеи» ҳамҭас аҭаразы.
Британиатәи анумизматикатә журнал «Coin News Magazine» иануп адунеитә еибашьра ахыркәшара шәышықәса ахыҵреи Кавказтәи адивизиа («Дикая») Ачерқьес полк иалахәыз Аҧсны аибашьцәа «Аҧсуаа ашәҩык» ирызкны иҭыжьу амонета атәы зҳәо астатиа.
Цәыббрамза 3-5 рзы Аҧсны Абанк аделегациаакционертә уаажәларра «Аҳәынҭдырга» 200 шықәса ахыҵра иазку аныҳәатә усмҩаҧгатәқәа ирылахәын.
Аусмҩаҧгатәқәа рҳәаа иҭагӡаны аделегациа Москватәи Амонетатә Шҭеи Москватәи Акьыҧхьратә фабрикеи ирҭааит. Ара амонетақәеи абанкнотақәеи иара убас Аҧсны Абанк агәаларшәагатә монетақәеи абанкнтоқәеи разырхиара апроцесс рбеит.
Лаҵарамза 29 инаркны рашәарамза 1-нӡа Аҧсны Аҳәынҭқарра Амилаҭтә банк Гонконг имҩаҧысуаз есышықәсатәи Жәларбжьаратәи анумизматикатә конвенциа иалахәын.
HKINF – Азиа имҩаҧысыз, адунеи зегьы аҟнытә аукционтә ҩнқәа, акредиттә еиҿкаарақәа, хазхаҭалатәи аколлекционерцәа еидызкыло нумизматикатә хҭыс дуӡӡоуп.
Актәи Амилаҭтә форум "Аҧсны астратегиа 2025"мҩаҧысит Аҟәа лаҵарамза 2 рзы. Аҧсны Аҳәынҭқарра Амилаҭтә банк Ахантәаҩы Бараҭелиа Б.В иқәгылараҟны АА абанктә система апроблемақәеи аҧхьаҟатәи алшарақәеи ртәы далацәажәеит. «Аҧсны Абанктә система ареспублика аекономикатә ҿиара арласра иацхраартә еиҧш алшарақәа дууп узҳәаӡом », - иҳәеит Бараҭелиа Б.В.